PATVIRTINTA Prienų meno mokyklos direktoriaus 2021 m. gegužės 27 d. įsakymu Nr.(1.3.) V1-26

 **KONFIDENCIALUMO LAIKYMOSI PASIŽADĖJIMAS**

Prienų meno mokykla

 (institucijos, kurioje dirba asmuo, pavadinimas)

 (vardas, pavardė, pareigos)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (data)

 **Aš suprantu:** kad dirbdamas (-a) naudosiu ir tvarkysiu asmens duomenis, kurie negali būti atskleisti ar perduoti neįgaliotiems asmenims ar institucijoms bei kitą konfidencialią informaciją**,** kurią sužino asmuo, dirbantis Prienų meno mokykloje pagal darbo sutartį arba teikiantis paslaugas pagal paslaugų teikimo sutartį, ir priklausanti įstaigai arba įstaigos užsakovams, kuri turi vertę dėl to, kad jos nežino tretieji asmenys ir negali būti laisvai jiems prieinama;kad netinkamas asmens duomenų ir kitos konfidencialios informacijos tvarkymas gali užtraukti atsakomybę pagal Lietuvos Respublikos įstatymus; kad draudžiama perduoti ar dalintis su kitais asmenimis įstaigos viduje ar už jos ribų slaptažodžiais ir kitais duomenimis, leidžiančiais programinėmis ir techninėmis priemonėmis naudotis bet kokios formos asmens duomenimis ir kita konfidencialia informacija.

**Aš pasižadu ir įsipareigoju:** saugoti asmens duomenų paslaptį; tvarkyti asmens duomenis vadovaujantis Reglamentu (ES) 2016/679, Lietuvos Respublikos asmens duomenų teisinės apsaugos įstatymu, Prienų meno mokyklos asmens duomenų tvarkymo taisyklėmis ir kitais teisės aktais, reglamentuojančiais konfidencialios informacijos bei asmens duomenų apsaugą, taip pat pareigybės aprašymu, neatskleisti, neperduoti ir nesudaryti sąlygų įvairiomis priemonėmis susipažinti tiek su įstaigos viduje, tiek už jos ribų tvarkoma konfidencialia informacija nė vienam asmeniui, kuris nėra įgaliotas naudotis šia informacija; pranešti tiesioginiam vadovui ir duomenų apsaugos pareigūnui apie bet kokį įtartiną elgesį ar situaciją, kurie gali kelti grėsmę asmens duomenų saugumui.

**Aš žinau:** kad už bet kokį šio įsipareigojimo nesilaikymą turėsiu atsakyti pagal galiojančius Lietuvos Respublikos įstatymus; kad šis įsipareigojimas galios visą mano darbo Prienų meno mokykloje laiką ir perėjus dirbti į kitas pareigas arba pasibaigus darbo santykiams; kad duomenų subjektas turi teisę reikalauti atlyginti turtinę ar neturtinę žalą, patirtą dėl neteisėto asmens duomenų tvarkymo arba kitų duomenų valdytojo veikimo ar neveikimo; kad duomenų valdytojas, duomenų tvarkytojas arba kitas asmuo atlygina asmeniui padarytą žalą, o nuostolį išreikalauja įstatymų nustatyta tvarka iš asmens duomenis tvarkančio darbuotojo, dėl kurio kaltės atsirado ši žala.

**Aš esu susipažinęs (-usi)** su Reglamentu (ES) 2016/679, Lietuvos Respublikos asmensduomenų teisinės apsaugos įstatymu, Prienų meno mokyklos asmens duomenų tvarkymo taisyklėmis ir kitais teisės aktais, reglamentuojančiais konfidencialios informacijos ir asmens duomenų apsaugą ir atsakomybę.

 \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

(pareigos) (parašas) (vardas ir pavardė)